Et ældre ægtepar fra Balle nær Silkeborg er chokerede, efter de lørdag fandt deres have raseret af ukendte gerningsmænd.

Jørn Møller Jensen og Inger Skoudal Jensens have blev for få år siden kåret til den tredje dejligste i Danmark. Men det var ikke noget kønt syn, der mødte ægteparret, da de i lørdags kom hjem fra ferie.

- Alle mine pelagonier og sommerblomster var brune og visne. Så jeg kiggede op på taget for at se, om det var noget, der var kommet ned fra himlen, fortæller Inger Skoudal Larsen.

Men skaderne kom ikke fra oven. Ukendte gerningsmænd havde overhældt havens mange flotte planter med saltsyre.

Her kan man tydeligt se, hvordan en hæk og og busk har fået en stribe saltsyre over sig Foto: Morten Thomsen / TV MIDTVEST

Helt tæt på, kan man se, hvor skadet busken er Foto: Morten Thomsen / TV MIDTVEST

Ingen spor at gå efter

Ægteparret har arbejdet på at forskønne haven i 25 år og han kan ikke forestille sig, hvem der står bag det voldsomme hærværk.

Vi er målløse Inger Skoudal Larsen

- Det er selvfølgelig en, der vil os det ondt og skade os og ikke har kunnet lide vores have, mener Jørn Møller Jensen.

Gerningsmændene trængte ind gennem en låge bagerst i haven og har ikke efterladt sig nogen spor. Derfor har politiet i øjeblikket henlagt sagen.

I en lang stribe på midten af hækken fremgår den 'onde' hærværk Foto: Morten Thomsen / TV MIDTVEST

- Jeg ville faktisk hellere have indbrud, for så ved jeg, at der bare er tale om nogen, der vil komme og tage noget fra os og tjene penge på det. Men her er der nogen, som skal ud og købe saltsyre. Vi er målløse, siger Inger Skoudal Larsen.

De var engang grønne Foto: Morten Thomsen / TV MIDTVEST

Giver ikke op

Ægteparret har i årevis brugt op til fem timer dagligt i deres have.

- Det skal alt sammen graves op, så vi kan starte helt forfra, siger Jørn Møller Jensen, der betegner det som et livsværk, der har fået nogle alvorlige skrammer:

Men ægteparret nægter at give op.

- Vi har så stor kærlighed til selve emnet have, at det fylder mere end halvdelen af vores tilværelse, siger Jørn Møller Jense

Meget af beplantningen i den flotte have kan ikke reddes, så det må graves op Foto: Morten Thomsen / TV MIDTVEST

På TV 2 Nyhedernes Facebook-side strømmer det lige nu ind med sympatierklæringer fra danskere og du kan selv skrive en her